gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl gl gl en de gl gl ja en sv fr de de gl gl gl gl gl gl gl es gl gl gl gl gl gl pt gl pt en ca gl gl pt
Vieiros: Galiza Hoxe - O Centro Sociocultural do Ensanche, en Compostela, dedica o sábado aos blogs
Domingo, 02 de outubro de 2022
Xestionado por Vieiros e o Colexio de Xornalistas de Galicia
NOVOS XEITOS DE EXPRESIÓN NA REDE
Os novos formatos de expresión e comunicación que están a aparecer co desenvolvemento da internet serán o fío condutor da xornada que organiza o sábado 13 o Centro Sociocultural do Ensanche, en Compostela. Durante a mañá e a tarde pasarán polas instalacións da rúa Frei Rosendo Salvado diversos conferenciantes que explicarán as características dos blogs, os fotologs, os podcasts e outros medios expresivos de recente creación e que están a crear unha ampla rede social tamén no noso país e na nosa lingua.
A mañá abriraa María Yáñez, que falará, a partir das 10.30, do que é unha bitácora e das repercusións da súa popularización. Tres cuartos de hora máis tarde estarán dous representantes de blogoteca.com, Raquel Gamallo e Manuel Pan, que explicarán as ferramentas e recursos que existen para crear blogs en galego. Ás 12.30, Berto Yáñez presentará a experiencia dunha comunidade participativa e de intercambio de noticias: chuza.org. A sesión matinal completaraa á unha e cuarto Carlos Neira, que ofrecerá un perfil das bitácoras galegas.
Ás 16.30, Amador Loureiro dará unha charla sobre os blogs e fotologs como canle de expresión artística, social e política e, despois, Modesto del Río falará dos podcasts. Ás 18 horas comezará a segunda parte da xornada, coa presentación de experiencias en blogs e fotologs. Noel Feáns, de A Regueifa, e Martín Wu, de The Homens falarán da relación entre bitácoras e música. Media hora máis tarde, Nel Vidal e Suso de Toro contarán as súas experiencias sobre lingua e literatura. A xornada clausuraraa Martin Pawley, que impartirá unha conferencia sobre bitácoras de cine.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto